कांगडा। हिमाचल प्रदेश विधानसभा चुनाव के लिए नौ नवंबर को होने वाली वोटिंग के लिये चुनाव प्रचार के खत्म होने में अब 24 घंटे से भी कम का समय बचा है और वरिष्ठ बीजेपी नेता धुआंधार प्रचार में लगे हुए हैं, तो कांग्रेस उपाध्यक्ष राहुल गांधी भी मोर्चा संभाले हुए हैं। 7 नवंबर को चुनाव प्रचार का आखिरी दिन है। बड़ी संख्या में नेता इस पर्वतीय राज्य में जमे हुए हैं और उन्होंने सोमवार को रैलियों को संबोधित किया।